ወጥሪ ሓንጎል ዘለዎ ሰብ ብዙሕ ምልክታት እዩ ዘለዎ። ንኣብነት እቲ ሰብ ኩሉ ግዜ ይሓልም፡ ይብህርር። ሰባት ክትንክፉዎ ወይ ክሕዝዎ ኣይፈቱን። ምኽንያቱ፡ ገሊኦም ኣብ መገዲ ተቐጥቂጦም ወይ እተን ደቂ ኣንስትዮ'ውን ተዓሚጸን ክኾና ይኽእላ። ብዝከኣሎ መጠን ነቲ ዝሓለፎ ታሪኽ ክዝክሮ ኣይደልይን። ብዝከኣሎ መጠን ካብ ኣሕዋቱ ይኹን ካብ ፈተውቱ ይርሕቕ። እቲ ዝፈትዎ ዝነበረ ጸወታ፡ ምስ ኣሕዋት ኮፍ ኢልካ ምስሓቕ፡ ስፖርት፡ ሙዚቃ ኣይቅጽሎን። ፈቃር ዝነበረ፡ ፈቃር ኣይከውንን። መብዛሕትኡ ጊዜ ይሓስብ። ኣድህቦ ናቱ ከቢድ ይኸውን። ብቐሊሉ ሓራቕ ይኸውን። ክድቅስ ኣይክእልን። ሕጽረት ትንፋስ፡ ሕማም ልቢ ክህልዎ ይኽእል። ከይመውት ይፈርሕ፡ ይስዕቡኒ ኣለው ይብል። እዚ ሕማም ምስ ዝብርትዕ ከኣ ኣብ ሓደጋ ይኣቱ። መብዛሕትኦም ድማ ነፍሰ ቅትለት ይፍጽሙ። ቢቢሲ - ሰባት ከምዚ ዓይነት ምልክታት ምስ ዝርእዩ እንታይ እዮም ክገብሩ ዘለዎም?
